Source: http://politeia.org.ro/stiri-revista-presei/revista-presei-24-martie-ajutor-pentru-academicianul-chirurg-leon-danaila/36408/
Timestamp: 2018-04-19 13:29:59+00:00

Document:
Revista Presei – 24 martie. Ajutor pentru academicianul chirurg Leon Dănăilă ! | PoliteiaWorld
Home » Stiri / Revista Presei	» Revista Presei – 24 martie. Ajutor pentru academicianul chirurg Leon Dănăilă !
Revista Presei – 24 martie. Ajutor pentru academicianul chirurg Leon Dănăilă !
24/03/2015 Autor Cetatean Categorii: Stiri / Revista Presei
Buna dimineata intr-o zi de marti, 24 martie. Marţi, valorile termice, în creştere faţă de ziua precedentă în toate zonele, vor caracteriza o vreme caldă pentru această dată în vest şi centru şi apropiată de normal în restul ţării, informează Administraţia Naţională de Meteorologie. Astfel, temperaturile maxime se vor încadra între 6…7 grade pe litoral şi 17…18 grade în regiunile vestice. Cerul va fi variabil la senin, cu unele înnorări noaptea în vestul teritoriului. Vântul va sufla slab şi moderat, cu unele intensificări în Banat, în Moldova şi la munte. Se va semnala ceaţă, izolat în primele ore ale dimineţii şi cu caracter local noaptea şi izolat se va produce brumă. Minimele termice vor fi cuprinse între -2 şi 6 grade, mai scăzute în depresiunile Carpaţilor Orientali, spre -6 grade, dar şi uşor mai ridicate în Dealurile Banatului. In Bucuresti marţi, valorile termice vor fi în creştere uşoară şi se vor apropia de cele normale specifice perioadei; temperatura maximă se va situa în jurul valorii de 13 grade, iar cea minimă va fi de 0…2 grade. Cerul va fi variabil la senin, iar noaptea vor fi condiţii de ceaţă. Vântul va sufla slab şi moderat.
Chiar nu este nimeni care sa il ajute?! Drama geniului neurochirurgiei româneşti: după 40.000 de pacienţi operaţi, Leon Dănăilă îşi vinde casa ca să publice un tratat ce va salva vieţi în viitor. Botoşăneanul Leon Dănăilă, considerat un geniu al neurochirurgiei româneşti, are o poveste demnă de un roman. A trecut prin viaţă de la câmpurile pline cu glod ale Darabaniului, la cariera medicului de provincie şi apoi la sălile de operaţie din Statele Unite ale Americii până la faima unui specialist de top. După o viaţă dăruită pacienţilor, academicianul nu se bucură însă de sprijinul statului român. Academicianul Leon Dănăilă, originar din localitatea Darabani, judeţul Botoşani, este un specialist de top şi renume mondial în domeniul neurochirurgiei. A operat zeci de mii de pacienţi şi a reuşit să revoluţioneze această ramură a medicinei româneşti, salvând mii de vieţi în timpul dificilelor operaţii pe creier. A scris sute de cărţi de specialitate, dar şi un uriaş tratat de neurochirurgie, acceptat la nivel mondial. După ce a tratat 40.000 de pacienţi, a salvat zeci de mii de vieţi, a modernizat neurochirurgia românească, întrebat într-un interviu pentru „Monitorul de Botoşani“ ce a făcut statul român pentru el, Leon Dănăilă răspunde sec: „Nimic!”. După zeci de ani de muncă susţinută, academicianul primeşte lunar, un salariu de 2.500 de lei, din care 950 de lei dă pe cheltuielile de întreţinere. A trăit mult timp cu 1.800 de lei, dar este bucuros că a primit o majorare. Pur şi simplu nu are bani să-şi scoată cărţile. Mai precis vrea să-şi vândă apartamentul din Capitală, unui cumpărător care ar dori să-l lase să stea în casă până la sfârşitul vieţii. Integral pe Adevarul
Ponta, talhar de drumul mare! Aberaţia fiscală perfectă: o familie de pensionari a fost nenorocită pentru suma de 1 (un) leu. O familie din Buzău trăieşte un veritabil coşmar financiar din cauza faptului că a primit suma de 1 (un) leu drept dividende pentru nişte acţiuni provenite de la privatizarea în masă din timpul Guvernului Văcăroiu. Buzoianca Maria Davidică, de „profesie“ casnică, a primit în anul 2012 suma de 1 leu drept dividende pentru nişte acţiuni pe care le primise la începutul anilor ’90, în cadrul Programului de Privatizare în Masă. Nici nu ştia că a primit dividende, întrucât nu s-a interesat niciodată de acţiunile primite de la stat acum mai bine de 20 de ani. Acum două săptămâni, fiind bolnavă, a vrut să se interneze. Cum nu are venituri, soţul său, pensionar, a vrut să o preia pe asigurarea sa de sănătate, astfel încât să beneficieze gratuit de internare. Casa de Sănătate i-a cerut adeverinţă de la Fisc că nu are venituri, însă Fiscul a înştiinţat-o că nu poate fi preluată pe asigurarea soţului, întrucât are venituri: acel 1 leu primit drept dividende. Dar asta nu e tot. Dividendele, fiind considerate venituri din investiţii, atrag obligatoriu plata unei cote de 5,5% drept contribuţie de asigurare de sănătate. Numai că, potrivit legislaţiei fiscale, pentru sume derizorii procentul nu se aplică la valoarea acestora, ci la valoarea salariului minim pe economie. Aşa se face că în trei ani, leul primit în 2012 i-a adus Mariei Davidică şi o datorie de aproape o mie de lei către Fisc. Integral pe Adevarul
Parlamentarii vor SUPERIMUNITATE în faţa DNA. Deputaţii au strecurat în regulament o prevedere declarată NECONSTITUŢIONALĂ în 2013. „Aglomerarea” de solicitări venite de la DNA pentru arestarea preventivă a deputaţilor şi senatorilor i-a făcut pe parlamentari să ia măsuri. Altfel spus, deputaţii şi-au pregătit terenul pentru a se putea apăra mai bine în faţa procurorilor anticorupţie, modificând Regulamentul Camerei Deputaţilor, astfel încât procedura de încuviinţare a arestării preventive să fie mult mai grea. Concret, deputaţii vor ca, de acum înainte, toate cererile venite de la DNA să conţină toate „motivele concrete şi temeinice”, modificare pe care, de altfel, parlamentarii au mai încercat să o introducă în urmă cu doi ani şi pe care Curtea Constituţională a declarat-o neconstituţională. Astfel, spunea CCR în 2013, comisia juridică s-ar transforma într-o instanţă de judecată. Aceleaşi prevederi ar urma să se aplice şi în cazul cererilor de începere a urmăririi penale a miniştrilor-parlamentari. Deputaţii au găsit soluţia pentru a-şi face singuri scut în faţa legii. Câteva propuneri de modificare a Regulamentului Camerei Deputaţilor, ieşite din comisia de regulament şi urmând a intra la vot final, le creează o superimunitate în faţa legii, atunci când procurorii solicită reţinerea şi arestarea preventivă. Concret, pe data de 17 martie, comisia de regulament a aprobat proiectul de Hotărâre privind modificarea şi completarea Regulamentului Camerei Deputaţilor, în care sunt strecurate modificări esenţiale privind imunitatea parlamentarilor, declarate neconstituţionale încă din 2013 de CCR. Mai mult, forma modificată acum este identică cu cea respinsă de judecătorii constituţionali.În primul rând, este vorba vorba despre articolul 195, la care au fost introduse o serie de alineate noi potrivit cărora solicitările DNA trebuie să conţină „indicarea cazului prevăzut de Codul de procedură penală şi motivele concrete şi temeinice care justifică luarea măsurii preventive sau dispunerea percheziţiei”. Integral pe Gandul
Ponta si PSD in faza “scapa cine poate”. In orice tara din lume, seful unui partid care pierde alegerile prezidentiale la un scor zdrobitor zboara din functie, pierde puterea sau macar este pus serios in discutie. Au trecut trei luni de cand Victor Ponta&co au pierdut presedintia la diferenta de zece procente, dar au supravietuit dezastrului fara mari batai de cap. Perspectiva caderii lui Victor Ponta de la Guvern si din fruntea partidului se indeparteaza pe zi ce trece. Astazi, numai un eveniment extraordinar, o eventuala punere sub acuzare, l-ar mai da jos. Cum a reusit seful PSD performanta de a pierde rusinos, pastrand totusi puterea in guvern si la partid? Cu foarte mult cinism, postulat in cateva idei care guverneaza PSD in “epoca terorii”. Ponta s-a asigurat din prima zi ca nimeni nu-i va pune in discutie mandatul la modul apasat si energic. A amanat Congresul pentru luna noiembrie, desi fusese anuntat in aceasta primavara, a curatat partidul de firava opozitie interna, s-a catarat pe noul sef de stat incercand sa-l imite pentru a-i parazita popularitatea si pentru a-i castiga bunavointa, a mimat delimitarea de penali in Parlament, a dat o mutare de sah opozitiei propunand un Cod fiscal cu reduceri de taxe, masuri menite sa-l protejeze de o eventuala motiune de cenzura. Vineri si sambata s-a desfasurat un simulacru de Consiliu National, o clasica sedinta de partid perfect aranjata, golita de miza politica. Ion Iliescu a preferat sa lipseasca de la o adunare pregatita sa-l scoata vinovat principal pentru pierderea alegerilor. Chiar si in absenta, Ponta&Dragnea au oficializat teoria pierderii alegerile pe motiv ca publicul ar identifica PSD cu comunismul. Razboiul cu Iliescu fusese inceput de Sebastian Ghita, tot ca o tentativa jalnica de a justifica gafele lui Victor Ponta. Adrian Nastase, alt mare absent de la Consiliul National – pe care l-a condus ani de zile pana in buza condamarii – a simtit nevoia sa demaste pe blog mica diversiune livrata de conducerea PSD pe post de explicatie a rasunatorului esec din noiembrie. Integral pe Hotnews
Elena Udrea şi-ar putea petrece Paştele în arest. Măsura arestului preventiv, prelungită până pe 25 aprilie. Elena Udrea şi-ar putea petrece Paştele în arest, după ce judecătorii instanţei supreme au decis prelungirea măsurii arestului preventiv în cazul său, decizia putând fi contestată la aceeaşi instanţă. Înalta Curte de Casaţie şi Justiţie (ICCJ) a admis, luni, propunerea procurorilor DNA de prelungire a arestului preventiv în cazul Elenei Udrea în dosarul “Gala Bute”. Instanţa a decis să prelungească măsura arestului şi pentru fostul preşedinte al Federaţiei Române de Box Rudel Obreja şi Tudor Breazu, administratorul moşiei de la Nana a Elenei Udrea. Fostul consilier al Elenei Udrea Ştefan Lungu, fostul secretar general în Ministerul Dezvoltării Regionale şi Turismului Gheoghe Nastasia şi primarul municipiului hunedorean Lupeni, Cornel Resmeriţă, vor fi cercetaţi în continurea în arest la domiciliu, a mai decis instanţa supremă.Decizia nu este definitivă, putând fi contestată la aceeaşi instanţă. Procesul a durat peste şapte ore, timp în care au fost ascultaţi inculpaţii care au dorit să dea declaraţii, procurorii DNA şi-au susţinut referatul, iar avocaţii şi-au prezentat pledoariile pentru lăsarea în libertate a clienţilor lor. Instanţa a deliberat apoi timp de aproximativ două ore înainte de a anunţa decizia. Integral pe Mediafax
Klaus Iohannis a refuzat sa promulge modificarile la Codul Silvic. Presedintele Klaus Iohannis a cerut reexaminarea Legii care aduce o serie de modificari si de completari Codul silvic, apreciind ca “interventiile legislative adoptate in cuprinsul acestei legi, sunt de natura sa limiteze activitatea economica a operatorilor economici sau a grupului de operatori economici, avand impact asupra mediului concurential si, implicit, asupra economiei si sa creeze premisa legislativa a unui tratament juridic discriminator”. HotNews.ro a scris in dese randuri despre recentele modificari al Codul Silvic, cu potential nociv major. Vezi aici o analiza detaliata. Care sunt argumentele invocate de presedintele Klaus Iohannis:Art. I pct. 9 -15 din legea transmisa spre promulgare, respectiv modificarea art. 10 -13 din Legea nr. 46/2008 – Codul silvic reglementeaza posibilitatea ocoalelor silvice de regim de a oferi proprietarilor de fond forestier anumite servicii remunerate. Consideram ca, pentru incredintarea acestor servicii, trebuie prevazuta o procedura de selectie deschisa, transparenta si neconditionata. In caz contrar, respectiva masura poate institui un avantaj in favoarea ocoalelor silvice, avantaj care poate reprezenta ajutor de stat. 2. Art. I pct. 29 din legea transmisa spre promulgare, respectiv completarea art. 20 din Legea nr. 46/2008 – Codul Silvic cu un alineat nou, alin. ( 11), instituie obligativitatea intocmirii amenajamentelor silvice doar pentru proprietatile de fond forestier mai mari de 10 ha. Aceasta reglementare se constituie intr-o premisa a unei masuri legislative discriminatorii intre diferite categorii de proprietari. Totodata, aplicarea acestei dispozitii care, la prima vedere poate avea drept efect flexibilizarea gestiunii padurilor, ar putea antrena accelerarea taierii padurilor din fondul forestier dincolo de principiile continuitatii, eficacitatii functionarii si conservarii padurilor. Integral pe Hotnews
Corupție în Justiție. După ce l-a eliberat de șapte ori pe Bercea Mondial, șefa Tribunalului Olt a ajuns în arest. Președinta Tribunalului Olt a fost reținută, ieri, pentru 24 de ore, fiind acuzată de procurorii DNA că ar fi primit mită 200.000 de euro. De șapte ori în patru luni, Tribunalul Olt a decis eliberarea lui Sandu Anghel, zis Bercea Mondial. Mai exact, în intervalul 22 septembrie 2011- 31 ianuarie 2012. Tot de atâtea ori, instanța superioară, Curtea de Apel Craiova, a anulat deciziile. Judecătoarea Eugenia Carmen Marinescu ar fi decis personal eliberarea interlopului acuzat de tentativă de omor și ar fi primit 200.000 de euro de la familia inculpatului ca să intervină și pe lângă alți colegi pentru o soluție de achitare, potrivit procurorilor DNA. Cazul lui Sandu Anghel a fost unul special deoarece pe 17 ianuarie 2012, avocații acestuia au cerut secretizarea ședinței de judecată, fiind invocată mediatizarea excesivă a cazului. Procurorul a fost de acord, la fel și judecătorul de caz. Adusă cu mandat DNA Craiova, Marinescu a fost reținută, ieri, după câteva ore de audieri. Înainte, Secția pentru judecători a Consiliului Superior al Magistraturii și-a dat acordul pentru reținere și percheziție. Din șpaga primită prin intermediul avocatului Dumitru Cișmaru, care era apărătorul lui Bercea, soții Marinescu și-ar fi cumpărat trei terenuri și o casă, susțin anchetatorii. Două dintre imobile nu au fost trecute nici în declarația de avere a judecătoarei. Pentru a ascunde urma bunurilor, aceasta a întocmit un contract de donație și unul de împrumut pentru 10.000 de euro, ambele documente fiind false, potrivit DNA. Stirea, pe EVZ
Fostul judecator Adrian Toni Neacsu, condamnat la INCHISOARE cu suspendare de ICCJ. Fostul presedinte al Tribunalului Vrancea si membru al Consiliului Superior al Magistraturii (CSM), Adrian Toni Neacsu, a fost condamnat definitiv ieri de Inalta Curte de Casatie si Justitie (ICCJ) la un an de inchisoare pentru savarsirea infractiunilor de participatie improprie la infractiune de abuz in serviciu, fals intelectual, participatie improprie la infractiune de uz de fals si instigare la fals in inscrisuri sub semnatura privata. Completul de cinci judecatori al ICCJ a decis suspendarea pedepsei de un an de inchisoare pentru un termen de incercare de trei ani. In prima instanta, Neacsu a fost achitat. De asemenea, Adrian Toni Neacsu a fost obligat sa achite CSM-ului suma de 13.136,12 lei la care se adauga dobanda legala calculata de la data cauzarii prejudiciului pana la data platii efective. In plus, ei au de achitat si cate 6.000 lei, suma ce reprezinta cheltuielile judiciare. “Admite, in parte, actiunea civila formulata de partea civila Consiliul Superior al Magistraturii si, in consecinta: 1. Obliga pe inculpatul Neacsu Adrian – Toni la plata catre partea civila Consiliul Superior al Magistraturii a sumei de 13.136,12 lei la care se adauga dobanda legala calculata de la data cauzarii prejudiciului pana la data platii efective. Mentine masura sechestrului asigurator, instituit prin ordonanta nr. 3/P/2013 din 28.02.2013 a D.N.A. – Sectia de combatere a coruptiei asupra cotei parti din terenul arabil intravilan in suprafata de 900 m.p., pana la concurenta sumei de13.136,12 lei. Ridica masura sechestrului asigurator instituita prin aceeasi ordonanta asupra cotei parti din terenul arabil intravilan in suprafata de 700 m.p. 2. Obliga pe inculpatul Rosca Angel – Gabriel la plata sumei de 13.653,7 lei la care se adauga dobanda legala calculata de la data cauzarii prejudiciului pana la data platii efective. (…) obliga inculpatii la plata sumelor de cate 6.000 lei reprezentand cheltuielile judiciare avansate de stat pentru urmarirea penala si judecata in fond. (…). Onorariile aparatorilor din oficiu in suma de cate 300 lei pentru fiecare inculpat se suporta din fondul Ministerului Justitiei. Definitiva. Pronuntata, in sedinta publica, astazi 23 martie 2015”, se mai arata in solutia instantei. Integral pe Ziare.com
Nota Politeia: Adrian Neacsu a sustinut ca Alina Ghica si Cristi Danilet puteau fi suspendati din CSM dupa cheremul judecatorilor care i-au votat, cu argumentul “uite-asa”!; a fost complicele Monei Pivniceru, impreuna cu alti judecatori, la tentativa de blocare si spargere a CSM-ului in doua; a scris despre Decizia CCR 196/2013 (care dadea dreaptate judecatorilor Danilet si Ghica ca este “o urinare simbolica“; l-a insultat incalificabil pe forumurile magistratilor pe colegul Cristi Danilet. A, sa nu uit: Adrian Neacsu este si autorul cartii “Convinge judecatorul. Tehnica si arta convingerii instantei“. Rusinea magistraturii si inselator al opiniei publice cu “reformismul” lui de opereta platit cu bani nemeritati, asa cum a dovedit Inalta Curte!
Minciunile Raportului Ponta către propriul partid. Premierul Victor Ponta i-a îmbunat pe colegii de partid supăraţi de pierderea alegerilor prezidenţiale cu o analiză pompoasă a ultimilor trei ani de guvernare, presărată cu exagerări şi omisiuni, dar şi cu date false. La prima confruntare cu partidul de la alegerile prezidenţiale, premierul Victor Ponta a încercat să treacă eşecul înregistrat în 16 noiembrie în planul doi şi să se axeze, mai mult, pe rezultatele guvernării. În acest sens, Victor Ponta a pregătit o broşură pentru fiecare din cei peste 1.000 de delegaţi reuniţi în weekend la Palatul Parlamentului, care constă într-o lăudăroşenie de sine, departe de realitate. „PSD este în faţa unei situaţii aparent neaşteptate – aceea de a conduce o guvernare care se apropie de îndeplinirea tuturor promisiunilor majore de campanie, cele asumate prin intermediul programului USL – România Puternică“, începe raportul guvernării prezentat de Victor Ponta. Premierul se laudă cu faptul că 80% din obiectivele propuse au fost îndeplinite de către cele patru guverne conduse de Victor Ponta. Printre punctele importante din programul de guvernare cu care Ponta a defilat în faţa social-democraţilor se află şi componenta Justiţiei. „Demascarea corupţiei PDL şi trimiterea a sute de sesizări autorităţilor statului. Eliminarea influenţei politice asupra Justiţiei – PSD s-a ţinut de cuvânt în obiectivul de a feri Justiţia de control politic“, se precizează la ultimul punct bifat de Guvern. Practic, Ponta spune că PSD-ul, sub umbrela căruia se adăpostesc cei mai mulţi membri cu probleme penale, împreună cu partenerii de guvernare, au eliberat Justiţia de sub jugul politic. De fapt, parlamentarii PSD sunt cei care s-au împotrivit celor mai multe cereri ale procurorilor privind ridicarea imunităţii de care se bucură aleşii. Integral pe Adevarul
46 Raspunsuri la Revista Presei – 24 martie. Ajutor pentru academicianul chirurg Leon Dănăilă !
zigzag24/03/2015 at 09:31
salut ! ” Potrivit academicianului, venitul său lunar, obţinut de la Institutul Naţional de Neurologie şi Boli Neurovasculare se ridică la 2.500 de lei, lucru demonstrat şi de fluturaşul de salariu. Mai mult, profesorul consultă gratis pe oricine, de la politicieni şi oameni de afaceri, până la boschetari. Pe uşa cabinetului său este chiar lipit un afiş pe care chiar scrie că toate consultaţiile oferite de acad. prof.dr. Leon Dănăilă, de luni până vineri între orele 7.00 şi 8.00, sunt gratuite ”
injtr o tara condusa de fosti si actuali Boschetari asa se intampla . “salariu dupa perfomanta ” , “taxa pe aer ” , bla bla .
Cetatean24/03/2015 at 09:40
Salut! Intr-o tara in care un academician are 2500 de lei salariu si isi vinde casa pentru o carte fundamentala in domeniu, iar niste pensionari platesc 1000 lei impozit pentru 1 leu divindende, iti vine sa iesi cu parul pe strada si sa lovesti orice politician, insa prima data pe Primul Sinistru al tarii care jupoaie oamenii ca sa traiasca el si baronii lui, plus familia de securisti criminali!
zigzag24/03/2015 at 09:50
e singura solutie , parul pe strada si apoi scaunul electric .
Cedric24/03/2015 at 09:49
medici de renume sufera in saracie si tacere, banii din sanatate sunt folositi pentru furt, jaf si imbogatirea celor mai iuti de mana:
http://www.b1.ro/stiri/eveniment/perchezitii-la-facultatea-de-medicina-din-bucuresti-politia-verifica-contracte-de-achizitii-publice-106437.html
Cetatean24/03/2015 at 09:54
buna, Cedric! Ai surprins bine: geniile traiesc in mizerie, in timp ce medicii sacali au palate! 🙁 Mama lor de golani cu juramantul fals pe Hipocrate!
Sare'n Ochi24/03/2015 at 10:02
cu un asemenea stat, dusmanul propriilor sai cetateni, prefer sa mor in sant.
dreptate pana la capat, sa-i rup in gura de derbedei!
Cetatean24/03/2015 at 10:14
buna, sare! jupuiti de vii merita astia!
brindusafrunza24/03/2015 at 10:20
Asta este societatea :- discrepanţă socială uluitoare între salariul unui profesor, pensia unui fost muncitor, pensia unui fost deţinut politic şi pensia unui securist.
Cateva aberatii:
“un securist la Cluj, Liviu Pongraţiu, care a omorît trei oameni cu mîna lui şi care avea o pensie de 7.200 de lei. Iar Alexandru Vişinescu are 6.000 de lei. {….], foştii securişti primesc pensii uriaşe, enorme, de neconceput într-un stat democratic, unde mai sînt şi profesori, şi medici, avem şi muncitori care au ieşit la pensie, avem şi foşti ţărani de la CAP care au o pensie de tot rîsul. În schimb, foştii securişti au pensii uriaşe. De 23 de ani. “(observator cultural)
mac gregor24/03/2015 at 10:28
Remarc cat de bine documentata este Politeia pe partea juridica/batalii pt justitie. Pe partea politica mai exista cateva bloguri, dar pe domeniul juridic Politeia e nr. 1!
Cetatean24/03/2015 at 11:03
salut! Dragule, fara falsa modestie, incepand din momentul in care @Bascaliosul a publicat pe blogul vechi prima postare despre Justitie, continuand cu serialul Sandeii mamii lor si apoi cu celelalte seriale ale mele Constitutia poporului suveran si Republica Judecatorilor, apoi Constitutia revizuita pentru linistea infractorilor, fara a mai pomeni despre cele doua spete castigate la CCR pe argumentatia Politeia (au fost insa si doua spete pierdute), acest blog a fost nr. 1 din blogurile generaliste care au sustinut Justitia.
PS Nici nu mai pomenesc de salba de Amicus Curiae. Fa o cautare pe google si vei vedea.
Storm24/03/2015 at 16:12
Pacat ca acum Bascaliosul s-a angajat intr-o cruciada pro-bono anti-DNA. Am impresia ca face treaba mai buna pentru Elena Udrea decat cei doi avocati ai acesteia :).
Cetatean24/03/2015 at 16:26
@Storm, eu ii datorez totul lui @Bascaliosul si chiar daca el nu mai intervine acum pe Politeia, nu inseamna ca nu il stimez in continuare. A fost dreptul lui sa aiba alte optiuni politice, la fel cum a fost dreptul lui sa se insele in multe aprecieri publice neelegante si nedrepte facute la adresa rapostatului @Theophyle si a mea. Insa, tragand linie, am mai multe lucruri pentru care sa il apreciez dacat pentru care sa ii aduc vreun repros public. Nu stiu ce face in ultima vreme, insa de obicei nu scrie el fara motiv.
brindusafrunza24/03/2015 at 10:37
In 2014 Gabriel Oprea preciza ca ” Populaţia trebuie să fie informată că boala limbii albastre nu afectează oamenii”!
Realitatea nu il contrazice! 😉
http://epochtimes.ro/video/fata-nevazuta-a-bilantului-mai-statul-roman-foloseste-politisti-contra-fostilor-politisti—439
“Culmea acestui discurs halucinant a fost atinsa cand Gabriel Oprea a pretins ca si-a „riscat viata pentru tara” in momentul in care a refuzat sa fie ministru de Interne cand PSD s-a aliat cu PDL in 2009.”
http://www.nasul.tv/2015/03/24/gabriel-oprea-fabulos-klaus-iohannis-un-presedinte-providential-mi-am-riscat-viata-pentru-statul-roman/
stefan6024/03/2015 at 11:04
Simtiti nevoia de a “gadila” un tragaci de AKM ? 🙂
“la situatii straordinare , masuri straordinare ” . Vorba parintelui “democratiei” romanesti , tovarasul Ion Iliescu .
brindusafrunza24/03/2015 at 11:06
Tinand cont de frumoasele cuvinte ce stie a le rosti domnul Gabriel Liiceanu despre omenie “Cultura omeniei presupune, așadar, sacrificiul și mai puțin cifrele’ ar fi un gest onest daca Humantas-ul s-ar oferi sa publice gratuit lucrarile destinate binelui ale domnului academician Leon Danaila.
Cetatean24/03/2015 at 11:36
Nici o sansa! Daca exista ceva ca il caracterizeaza pe omul Liiceanu, acel lucru este putina darnicie. Afacerile sunt afaceri, cuvintele frumoase sunt pe Contributors. Prietenii stiu de ce.
brindusafrunza24/03/2015 at 11:47
Citi, cunosc !
Cedric24/03/2015 at 12:24
Gafa “voita”a DNA?
In dosarul Valcov trimis la senat au fost strecurate “din greseala” documente din dosarul Horia Georgescu!!!
http://www.b1.ro/stiri/eveniment/senatorii-juristi-retrimit-dosarul-lui-valcov-la-dna-au-gasit-documente-care-nu-au-legatura-cu-cazul-106451.html
Cedric24/03/2015 at 12:25
http://www.b1.ro/stiri/eveniment/motivarea-judecatorilor-instantei-supreme-in-cazul-horia-georgescu-a-dat-dovada-de-dispret-fata-de-lege-106455.html
Cetatean24/03/2015 at 12:41
Cedric, cata bataie de joc la adresa celor deposedati de comunisti! 🙁
zigzag24/03/2015 at 13:01
http://www.hotnews.ro/stiri-esential-19728552-avion-pasageri-prabusit-franta.htm
Cetatean24/03/2015 at 13:06
Dumnezeule, ce tragedie 🙁 🙁
Cetatean24/03/2015 at 13:14
Fluxul de la lemonde.fr transmite live ultimele noutati 🙁
http://www.lemonde.fr/europe/live/2015/03/24/crash-d-un-airbus-a320-dans-les-alpes-de-haute-provence_4600165_3214.html
Cetatean24/03/2015 at 13:16
Gata, revine martea neagra!
http://monitorizari.hotnews.ro/stiri-atacuri_justitie_declaratii-19728524-georgica-severin-psd-vrea-modificarea-codului-penal-legatura-definirea-traficului-influenta.htm
brindusafrunza24/03/2015 at 13:21
Cheia succesului pare sa apuna, miroase a DNA!
A fost sef al cantinelor sociale din sectorul 1,director la cadastru, in cadrul RAAPPS, seful Metrorex ,Aurel Radu, tocmai si-a anuntat demisia!
http://www.mediafax.ro/economic/aurel-radu-si-a-dat-demisia-de-la-conducerea-metrorex-14044813
mar24/03/2015 at 13:22
Oamenii de bine vand casa ca sa publice o care si talharii cu pretentii de politicieni/finantisti acumuleaza averi nedeclarate 👿 “doar” 90.000 dolari, 1.323.850 lei, 3 lingouri de aur, în total 3 kilograme,
un tablou cu ramă aurie, inscripţionat Renoir, un tablou inscripţionat Jean Cocteau, o pictură pe lemn, inscripţionat Aurel Acasandrei.
http://www.evz.ro/acuzatii-dna-valcov-si-a-cumparat-3-lingouri-de-aur-un-tablou-semnat-renoir-o-pictura-semnata-de-jean-cocteau.html
zigzag24/03/2015 at 13:27
buna , instarit olteanu’ . cum sa nu dea cu clantza nevasta sa pe la tv
Cedric24/03/2015 at 13:34
Dorinta de imbogatire e boala grea la orice varsta!
radu224/03/2015 at 13:42
buna ziua. inca un iubitor de arta. pariu ca tablourile sunt “originale” si chiar au costat o avere 🙂 si nastase avea “car cu boi” pe hol, in baie si in debara
Cetatean24/03/2015 at 14:04
salut! haha, nu stiam ca are mai multe variante originale ale aceluiasi tablou 😛
Cetatean24/03/2015 at 13:41
da, auzi, asta a mostenit boala de la Nastase: spalare de bani prin intermediul tablourilor scumpe!
zigzag24/03/2015 at 13:44
In conformitate cu prevederile legale si constitutionale, procurorul sef al Directiei Nationale Anticoruptie – doamna Laura Codruta Kovesi a transmis procurorului general al P.I.C.C.J referatul cauzei, in vederea sesizarii Senatului, pentru:
a. obtinerea avizului necesar efectuarii in continuare a urmaririi penale a inculpatului VALCOV DARIUS BOGDAN pentru savarsirea, in exercitiul functiei de senator si ministru in Guvernul Romaniei, a infractiunii de efectuare de operatiuni financiare, ca acte de comert, incompatibile cu functia, atributia sau insarcinarea pe care o indeplineste o persoana ori incheierea de tranzactii financiare, utilizand informatiile obtinute in virtutea functiei, atributiei sau insarcinarii sale,
b. incuviintarea retinerii si arestarii inculpatului VALCOV DARIUS BOGDAN pentru savarsirea, in exercitiul functiei de senator si ministru in Guvernul Romaniei, a infractiunii sus mentionate
Cererile procurorilor anticoruptie are in vedere faptul ca, in acest moment, exista aspecte din care rezulta suspiciunea rezonabila care contureaza urmatoarea stare de fapt:
Incepand cu anul 2011 si pana in prezent, inculpatul Valcov Bogdan Darius a efectuat operatiuni financiare sau acte de comert incompatibile cu functia de primar, senator si ministru, utilizand informatii detinute in virtutea acestora, in legatura cu o firma de cadastru, una de contabilitate si un birou de avocatura, firme pe care le detine in fapt si pe care le administreaza, prin interpusi.
Produsul infractional obtinut in urma savarsirii infractiunilor fata de care se efectueaza cercetari ( trafic de influenta si efectuare de operatiuni financiare, ca acte de comert, incompatibile cu functia, atributia sau insarcinarea pe care o indeplineste o persoana ori incheierea de tranzactii financiare, utilizand informatiile obtinute in virtutea functiei, atributiei sau insarcinarii sale) a fost depozitat intr-un seif, lasat spre pastrare unei persoane apropiate, acesta continand urmatoarele:
– 90.000 dolari,
– 1.323.850 lei,
– 3 lingouri de aur, in total 3 kilograme,
– un tablou cu rama aurie, inscriptionat RENOIR,
– un tablou inscriptionat JEAN COCTEAU,
– o pictura pe lemn, inscriptionat AUREL ACASANDREI.
Aspectele descrise li se adauga acelora pentru care a fost deja formulata o alta cerere anterioara (comunicat 538/VIII/3 din 19 martie 2015).
Cererile de obtinerea avizului necesar efectuarii in continuare a urmaririi penale, respectiv de incuviintare a retinerii si arestarii preventive au fost formulate avand in vedere ca sunt indeplinite conditiile prevazute de Codul de procedura penala.
Cererilor transmise le-au fost atasate referatul intocmit de procurorii din cadrul Directiei Nationale Anticoruptie care efectueaza cercetari in cauza, impreuna cu dosarul cauzei, in copie certificata.
mar24/03/2015 at 13:52
Da, unii dau comunicate si altii sfideaza o natie. Sa zicem ca tablourile sunt false, banii si aurul cred ca exista.
In schimb jigodiile cu pretentii de juristi dau avize negative 👿
http://www.ziare.com/darius-bogdan-valcov/dna/prima-cerere-dna-de-arestare-a-lui-valcov-aviz-negativ-in-comisia-juridica-1354666
zigzag24/03/2015 at 13:53
Astia nu se lasa pana nu ies oamenii in strada sa le rupa dintii !
Cedric24/03/2015 at 13:48
L-a vandut Berna. Nu stiu cum il mai poate salva senatul!
http://www.stiripesurse.ro/exclusiv-marturia-care-l-a-ingropat-pe-darius-valcov-sursa-dna-theodor-berna_950799.html
berna mai are vreo 2 de vandut 😀
Cedric24/03/2015 at 13:57
Nici Cercetarea nu scapa de urgia USL:
http://www.hotnews.ro/stiri-esential-19728887-care-sunt-mizele-desfiintarii-institutiei-care-distribuie-banii-cercetare-senatorii-decid-astazi-soarta-finantarii-cercetarii-din-romania.htm
Se vaita ca nu mai pot guverna/administra de frica DNA. Nici vorba: mint de fatada si fura din orice domeniu , fara rusine.
paula24/03/2015 at 13:59
http://www.b1.ro/stiri/eveniment/cele-doua-proprietare-de-catuse-parchetul-general-si-dna-joaca-rolul-asasinilor-platiti-parchetul-general-ii-aresteaza-pe-dusmanii-lui-ponta-dna-ii-aresteaza-pe-dusmanii-lui-iohannis-105874.html
Cetatean24/03/2015 at 14:13
Infractorul asta de Valcov era un ministru “performant” si facea un Cod Fiscal cum nici Merkel nu are in Germania, daca stateai sa il asculti pe Ponta!
zigzag24/03/2015 at 14:27
sunt curios daca tovarasul maior a facut vreo informare in legatura cu valcov – inainte de numire . de fapt sunt sigur ca nu a facut
zigzag24/03/2015 at 14:37
http://www.nasul.tv/2015/03/24/nicio-lacrima-pentru-afaceristii-trimisi-la-beci-de-dna/
Cetatean24/03/2015 at 15:01
http://politeia.org.ro/editoriale/ce-doreste-in-realitate-isis-traducere/36421/
brindusafrunza24/03/2015 at 15:02
: PESCARIU, STAN ȘI FLORICĂ, TURNĂTORII ÎN DOSARUL MICROSOFT AU SCĂPAT!
Ce se intampla cu banii negri castigati de acestia?
http://www.flux24.ro/oficial-pescariu-si-florica-turnatorii-in-dosarul-microsoft-au-scapat/
Cetatean24/03/2015 at 15:15
sper ca vor fi confiscati!
Cetatean25/03/2015 at 09:03
http://politeia.org.ro/stiri-revista-presei/revista-presei-25-martie-miercurea-neagra-sta-sa-inceapa-in-parlament/36437/
« Ce dorește în realitate ISIS? [traducere]
Postaci de partid și bani negri. Un exemplu grăitor de postac udrist »

References: CCR 
 articolul 195
 ICCJ 
 CSM 
 CCR 
 CCR